stanford-oval/wikipedia huggingface dataset:
אביצ'י
דיסקוגרפיה > אלבומי אוסף

2011: Avicii Presents Strictly Miami (DJ Edition) [Unmixed]
2011: The Singles
2011: The Collection - taken from Superstar (Deluxe Edition)
הופעות > סיבובי הופעות

2012: House for Hunger
2014: True Tour
2015: Stories World Tour
הערות שוליים

↑  Avicii Net Worth, באתר TheRichest
↑  Avicii Net Worth, באתר CelebrityNetWorth
↑  עמי פרידמן, די ג'יי אביצ'י פורש מעולם המוזיקה, באתר ynet, 29 במרץ 2016
↑  דניאל שירין, פורש בבום: אביצ'י נפרד מהקהל הישראלי, באתר nrg‏, 23 ביולי 2016
↑  עמית סמט‏, דועך לאפלה: ההופעה של אביצ'י בישראל איכזבה אבל גם הזכירה למה הוא גדול, באתר וואלה, 24 ביולי 2016
↑  הדיג'יי אביצ'י מת בגיל 28, באתר ‏מאקו‏, 20 באפריל 2018
↑  Erin Nyren, Erin Nyren, Police Say ‘No Criminal Suspicion’ in Avicii’s Death (Report), Variety, ‏21 בדצמבר 2018 (באנגלית)
↑  רז ישראלי, המשפחה אישרה: אביצ'י שם מת ממנת יתר , באתר ישראל היום, 26 באפריל 2018
↑  Avicii’s cause of death revealed: Report, Consequence of Sound, ‏1 במאי 2018 (באנגלית)
1 2  Mel Evans, Avicii cause of death reported as ‘blood loss’ as family confirm DJ died by suicide, Metro, ‏1 במאי 2018
↑  Avicii - The Story Behind The Album “Tim”
↑  Posthumous Avicii Album TIM Announced
| אביצ'י |
| --- | --- | --- |
| אלבומי אולפן | True‏ • Stories‏ • Tim |  |
| מיני-אלבומים | The Days / Nights‏ • Avīci (01)‎ |  |
| סינגלים | "My Feelings for You"‏ • "Seek Bromance"‏ • "Street Dancer"‏ • "Blessed"‏ • "Fade into Darkness"‏ • "Collide"‏ • "Levels"‏ • "Silhouettes"‏ • "Superlove"‏ • "Dancing in My Head"‏ • "I Could Be the One"‏ • "X You"‏ • "We Write the Story"‏ • "Wake Me Up"‏ • "You Make Me"‏ • "Hey Brother"‏ • "Addicted to You"‏ • "Lay Me Down"‏ • "The Days"‏ • "The Nights"‏ • "Waiting for Love"‏ • "For a Better Day"‏ • "Pure Grinding"‏ • "Broken Arrows"‏ • "Taste the Feeling"‏ • "Feeling Good"‏ • "Without You"‏ • "Lonely Together"‏ • "SOS"‏ • "Tough Love"‏ • "Heaven"‏ • "Forever Yours (Tribute)" |  |
| סיבובי הופעות | House for Hunger‏ • Stories World Tour |  |
| --- | --- |
בקרת זהויות :  PLWABN: 9810593343705606  BIBSYS: 13023086  BnF: cb16524131s (data)  GND: 1042223254  ISNI: 0000 0001 1928 1541  LCCN: no2011136918  MusicBrainz: c85cfd6b-b1e9-4a50-bd55-eb725f04f7d5  NDL: 032943647  NKC: xx0149131  RERO: 02-A024005244  SELIBR: 410929  SUDOC: 158163990  VIAF: 170511480   WorldCat (עם VIAF): 170511480 
אביצ'י בהופעה בפריז, 2011
צליעה

צליעה היא מצב של הליכה א-סימטרית של אדם או חיה.
צליעה, המתבטאת באי יכולת לדרוך כשורה על כף הרגל, עשויה לנבוע מפגיעה ברגל או משינוי ביכולת לייצר יציבה רגילה עקב הפרעה נוירולוגית או פיזית במפרקים, בשרירים, בעצמות או בעצבים הנדרשים להליכה תקינה. ישנו מספר רב של גורמים העלולים לגרום לצליעה, בהם אף בעיות נוירולוגיות הפוגעות בעִצבוב (יצירת עצב) מערכת התנועה, אך לרוב מדובר בתופעה חולפת הנגרמת בעקבות פגיעה בשלמות הרצועה המפרקית ברגל.
תסמינים

פגיעות גופניות ומצבי טראומה גופנית המתבטאות בחבלות שונות לאזורים שונים בגפיים התחתונות עלולות לגרום לנזקים היכולים להתבטא בצליעה. לעיתים הדבר נובע מזיהום של הרגל, או חבלה כלשהי שאינה מאפשרת דריכה תקינה, תחת כובד משקלו של הגוף, על האזור הפגוע בכף הרגל, ובכך, מונעת הליכה תקינה ומובילה לצליעה (כך, למשל, קורה לאדם הסובל מנקע בקרסול).
גם יבלת בכף הרגל עשויה להוביל לצליעה עקב הלחץ והכאב על האזור הפגוע.
בנוסף לכך, ישנם גורמים רבים לצליעה כמו: גורמים התפתחותיים, בעיה מולדת, דלקת פרקים חמורה, מחלה ממאירה וכדומה.
השבר השכיח ביותר המתואר בהקשר של צליעה מכונה: Toddlers fracture – שבר ספירלי בעל תזוזה מינימלית בין שני חלקי השבר המתרחש לעיתים קרובות בחלק התחתון של עצם השוק. פגיעות טראומה שכיחות אחרות הן נקיעה של מפרקים כגון מפרק הקרסול ואחרים.
תסמינים > זיהומים

ישנם מספר סוגים של זיהומים היכולים להביא לצליעה:
זיהום של העצם (בלועזית: אוסטיאומיאליטיס (Osteomyelitis)) - נוכחות של חיידק מזהם ברקמת העצם וכאב נלווה, גורם לצליעה או, במידה והוא קיים בעצם של הגפיים העליונות, – חוסר תנועה רציני, או אף שיתוק רצוני של הגפה.
זיהום מפרקי (Septic arthritis) - זיהום בו יש נוכחות של חיידקים מזהמים באזור המפרק שבין שתי עצמות.
Diskitis - זיהום באזור הסחוסי המפריד בין חוליות עמוד השדרה, המוביל למנח לא תקין של כלל העצמות ולעיקום השלד, ובכך, לקיצור הרגל או עיוות בהליכה - צליעה.
זיהומים של רקמת העור (Cellulitis) - זיהומים לרוב באזור הברך, שיכולים ליצור כאב בהנעת הגפה וצליעה על אף שאין מעורבות אמיתית של החלק הגרמי ברגל.
זיהומים הגורמים לצליעה דורשים לרוב אשפוז וטיפול מיידי ללא דיחוי.
תסמינים > פריקה של מפרק הירך

במפרק הירך (Developmental Dysplasia of the Hip), ישנה תופעה שכיחה של נקע או פריקה המתרחשת לרוב בלידה. מדובר בפריקה מלאה או חלקית של המפרק, או פיגור בהתפתחות גג המפרק בתקופה שלאחר הלידה.
חוסר אבחון וטיפול מהיר בתופעת פריקת הירך עלול לגרום להתפתחות לקיצור הרגל, או לגדילה עקומה של המפרק ובעקבות כך לצליעה.
טיפול

קיומו של חום במקביל לצליעה הוא סימן מכוון למקור זיהומי העומד בבסיסה של התופעה.
הפתרון הטוב ביותר (לצליעה שאינה נגרמת מפגיעה נוירולוגית או ממחלה) לשיפור מצב הרגל עד להעלמת התופעה הוא מניעת מאמץ מרובה מהרגל הצולעת  ומתן אפשרות לרגל להשתקם ולהתאחות בטבעיות על ידי הגוף עצמו.
במצבים של צליעה חמורה או במצבים שאינם מאפשרים הליכה כלל, יש לפנות לבית חולים בהקדם האפשרי לאחר הופעת התסמינים, על מנת לקבל טיפול מחשש לזיהום או לשבר (ישנם שברים שאינם מתגלים על ידי מישוש אזור פגוע בעת פגיעה פיזית, אלא רק על ידי בדיקת רנטגן או CT).
ראו גם

פריקה
טראומה גופנית
נקע
| --- | --- |
בקרת זהויות :  NKC: ph849147 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נקע של הרגל עלול לגרום לצליעה - אי יכולת לדרוך על כף הרגל בצורה תקינה
צילום רנטגן של הברך. זיהומים בברך עלולים להוביל לצליעה עקב כאב.
יואב בנימיני

ערך זה עוסק בסטטיסטיקאי ישראלי. אם התכוונתם לפרופסור למתמטיקה, ראו .
| --- | --- |

 לידה:  5 בינואר 1949 (בן 75) ישראל 
 ענף מדעי:  סטטיסטיקה 
 מקום מגורים:  ישראל 
 מקום לימודים:  בית הספר הריאלי העברי בחיפה  האוניברסיטה העברית בירושלים  אוניברסיטת פרינסטון 
 מנחה לדוקטורט:  Peter Bloomfield 
 מוסדות:  אוניברסיטת תל אביב 
 תלמידי דוקטורט:  Yechezkiel Kling, Benjamin Yoskovich, רות הלר, דניאל יקותיאלי, Anat Reiner Benaim, Vered Madar 
 פרסים והוקרה:  פרס רוסו לסטטיסטיקה (2024)  פרס ישראל (2012) 
 
יואב בנימיני ומשפחתו בקבלת פרס רוסו, דצמבר 2024
יואב בנימיני (נולד ב-5 בינואר 1949) הוא פרופסור אמריטוס בחוג לסטטיסטיקה שבבית הספר למדעי המתמטיקה באוניברסיטת תל אביב, מופקד הקתדרה לסטטיסטיקה שימושית ע"ש נתן ולילי סילבר, חתן פרס ישראל בחקר הכלכלה והסטטיסטיקה לשנת 2012 (תשע"ב) וזוכה פרס רוסו בסטטיסטיקהלשנת 2024.
ביוגרפיה

בנימיני נולד בישראל, ליוסף וטובה. למד בבית הספר הריאלי בחיפה, ושירת בצה"ל בנח"ל. נשוי ליעל, אב לשלושה ילדים וסבא לתשעה נכדים. בנו, יובל בנימיני, הוא פרופסור לסטטיסטיקה ומדע הנתונים באוניברסיטה העברית בירושלים.
בתום השירות הצבאי למד פיזיקה ומתמטיקה באוניברסיטה העברית וסיים ב-1973 בהצטיינות. בעודו מתלבט באיזה מהחוגים להמשיך בלימודיו, גויס לשירות מילואים של חצי שנה במלחמת יום הכיפורים. עם שובו נפתח מסלול לתואר שני במתמטיקה למשוחררי המלחמה, ובנימיני כתב את עבודת המחקר שלו במתמטיקה בהדרכתו של פרופ' ישראל אומן, לימים חתן פרס נובל.
ב-1976 יצא ללימודי דוקטורט בחקר ביצועים באוניברסיטת פרינסטון, אך שם התאהב דווקא בתחום הסטטיסטיקה, תודות לקורס שלמד אצל הסטטיסטיקאי החלוצי ג'ון טוקי. בנימיני הושפע בעיקר מגישתו של טוקי לחקירה בסטטיסטיקה (Exploratory data analysis) או EDA, ובשימוש הפורה שלו בהחזיית נתונים לצורך זה. גישות אלו אימץ בנימיני בעבודתו שלו. בשנים 1976–1981 למד לדוקטורט בסטטיסטיקה באוניברסיטת פרינסטון. תזת הדוקטורט שלו עסקה בחסינות מבחן t בהנחיית פיטר בלומפילד (Peter Bloomfield (statistician)). ב-1980 החל לעבוד כמרצה וחוקר בחוג לסטטיסטיקה בבית הספר וורטון באוניברסיטת פנסילבניה, והמשיך להרצות שם גם לאחר חזרתו לישראל, בתקופות שבתון (1985–1987 ו-1993).
ב-1981 הצטרף לסגל החוג לסטטיסטיקה וחקר ביצועים באוניברסיטת תל אביב, וב-2000 קודם לפרופסור מן המניין. בשנים 2003–2006 שימש כראש החוג ובשנים 2006–2011 כראש המעבדה לייעוץ סטטיסטי, ומ-2009 כראש הקתדרה לסטטיסטיקה יישומית. ב-2001–2003 שימש כסגן נשיא האיגוד הישראלי לסטטיסטיקה, וב-2007–2009 שימש כנשיא האיגוד. ב-2011 היה בשבתון באוניברסיטת קליפורניה בברקלי ובאוניברסיטת סטנפורד.
תרומות בולטות > שיעור התגליות השגויות (FDR)

בנימיני ידוע במיוחד על פיתוח שיטת שיעור התגליות השגויות ב-1989, יחד עם פרופ' יוסף הוכברג, שהיא כיום שיטה מרכזית בסטטיסטיקה להתמודדות עם בעיית ההשוואות המרובות. השיטה פורסמה כמאמר מדעי בשנת 1995, שבהמשך דורג כאחד מ-25 המאמרים המצוטטים ביותר בסטטיסטיקה. בדצמבר 2024 מנה מנוע החיפוש האקדמי גוגל סקולר למעלה מ-112,000 ציטוטים מדעיים של מאמר זה.
ב-2012 זכה בפרס ישראל לחקר הכלכלה והסטטיסטיקה. בנימוקיה כתבה ועדת הפרס:
ביוני 2015 נבחר כחבר באקדמיה הלאומית הישראלית למדעים.
ב-2020 נבחר כחבר באקדמיה הלאומית למדעים בארצות הברית.
ב-2024 זכה, יחד עם תלמידיו לשעבר באוניברסיטת תל אביב הפרופסורים רות הלר ודניאל יקותיאלי, בפרס רוסו לסטטיסטיקה על המשך הפיתוח של דרכים שונות לבקרה של שיעור התגליות השגויות, אשר מאפשרות לסרוק מספר רב של תוצאות ניסויים ולברור מתוכם תגליות ממשיות. הפרס, על סך מיליון דולר, הוענק להם כהוקרה על תרומתם למחקר הסטטיסטי.
תרומות בולטות > הדירות

החל משנות ה-2000 עוסק בנימיני רבות בבעיית ההדירות במדע: הקושי לשחזר תוצאות בניסויים נוספים הבוחנים את אותן היפותזות. בנימיני מתנגד לדעה רווחת בין הסטטיסטקאים, לפיה הבעיה נעוצה בניצול לרעה על ידי מדענים של כשלים ב-P-value, המדד למובהקות סטטיסטית בשיטה הנפוצה לבדיקת השערות. לדעת בנמיני, יש שני גורמים לבעיה:
פירוש סלקטיבי, אשר מדגיש במאמר רק חלק זעיר מתוך ההשערות הרבות שנבדקו בניסוי. הפירוש הסלקטיבי הוא בעיה בכל שיטה לבדיקת השערות, אבל בשיטת ה-P-value ניתן לשלוט בו בעזרת שיעור התגליות השגויות. פירוש סלקטיבי נעשה נפוץ בשנים האחרונות, מכיוון שהטכנולוגיה המודרנית לעיתים קרובות מאפשרת לבדוק מספר עצום של השערות בניסוי יחיד, כך שיש נטייה להדגיש במאמר התוצאות רק את התוצאות הטובות ביותר. כיום, השימוש בשיעור התגליות השגויות מוכר היטב במדעים בהם באופן טיפוסי בודקים למעלה מאלף השערות לניסוי, כמו גנומיקה, פרוטאומיקה ודימות תהודה מגנטית, אבל גם במדעים שבהם נבדקים פחות מעשר השערות לניסוי, חוסר שימוש בשיעור התגליות השגויות (או כל שיטה אחרת לטיפול בפירוש סלקטיבי) עלול להוליך לבעיות הדירות.
בדיקה מול השונות הרלוונטית.
הערות שוליים

↑  The Rousseeuw Prize for Statistics, rousseeuwprize.org
↑  אודות האיגוד הישראלי לסטטיסטיקה (כולל את רשימת הנשיאים של האיגוד)
↑  Benjamini, Y., & Hochberg, Y. (1995). Controlling the false discovery rate: a practical and powerful approach to multiple testing. Journal of the Royal statistical society: series B (Methodological), 57(1), 289-300.
↑  Ryan, T. P.; Woodall, W. H. (2005). "The most-cited statistical papers". Journal of Applied Statistics 32 (5): 461.
↑  פרופ' יואב בנימיני, באתר פרס ישראל
↑  ירדן סקופ, האקדמיה הלאומית למדעים בחרה בפרופ' נילי כהן לנשיאה, באתר הארץ, 10 ביוני 2015
האקדמיה הלאומית למדעים, ‏תשעה מדענים בכירים יצטרפו היום לאקדמיה הלאומית למדעים, שתמנה מעתה 115 חברים, באתר "הידען", 8 בדצמבר 2015
↑  National Academy of Sciences Elects New Members, National Academy of Sciences, April 27, 2020
↑  חתן פרס ישראל נבחר לאקדמיה למדעים בארה"ב, באתר ynet, 6 במאי 2020
↑  2024 Rousseeuw Prize awarded to False Discovery Rate, The Rousseeuw Prize for Statistics, ‏30 JULY 2024 (באנגלית ושפות נוספות)
↑   גדעון לב, שלושה חוקרים מאוניברסיטת תל אביב הם הזוכים בפרס רוסו לסטטיסטיקה 2024, באתר הארץ, 31 ביולי 2024
| --- | --- |
בקרת זהויות :  NLI: 987007449746605171  dblp: 36/6386  GND: 170535568  ISNI: 0000 0000 4487 6363  LCCN: no2005048719  MGP: 95555  ORCID: 0000-0002-3253-7588  VIAF: 73586152   WorldCat (עם VIAF): 73586152
בוריס גלפנד

| --- | --- |

בוריס גלפנד, 2013
 לידה:  24 ביוני 1968 (בן 56) מינסק, ברה"מ 
 הישג בולט:  סגן אלוף העולם, 2007  מחזיק גביע העולם, 2009  זוכה תחרות המועמדים לאליפות העולם, 2011  סגן אלוף העולם, 2012 
 הדרגה הגבוהה ביותר:  רב אמן משנת 1989  סגן אלוף העולם בין השנים 2012–2013 
 מד כושר מרבי:  2777 (נובמבר 2013)
 מד כושר נוכחי:  2,658 (נכון ל־אפריל 2024) 
 מאמן:  תמרה גולובי, אלברט קאפנגוט 
 מקצוע נוסף:  כותב ספרי עיון 
 מדינה:  ברית המועצות, בלארוס, ישראל
 פרסים והוקרה:  עיטור הידידות (רוסיה) 
 
בוריס אברמוביץ' גלפנד (ברוסית: Борис Абрамович Гельфанд; נולד ב-24 ביוני 1968, מינסק שבברית המועצות) הוא שחמטאי ישראלי בדרגת רב אמן בינלאומי, סגן אלוף העולם לשעבר, חבר בנבחרת ישראל. במאי 2012 התמודד נגד וישוואנתן אנאנד באליפות העולם בשחמט 2012, ונוצח בשלב שובר השוויון במשחקים מהירים. בשנת 1990 דורג גלפנד במקום השלישי בעולם, אחרי אלופי העולם גארי קספרוב ואנטולי קרפוב.
גלפנד הוא מרבי האמנים הגדולים בעולם בשני העשורים האחרונים, וגדול שחמטאי ישראל בכל הזמנים.
גלפנד הגיע לדירוג שיא של 2777 במד כושר של התאחדות השחמט העולמית בנובמבר 2013, ונכון לינואר 2025, הוא מדורג במקום ה-70 בעולם וה-1 בישראל.
ביוגרפיה

גלפנד זכה באליפות ברית המועצות לנוער בגיל 17 ובאליפות אירופה לנוער שנתיים לאחר מכן. ב־1988 סיים במקום הראשון המשותף (עם ז'ואל לוטייה) באליפות העולם לנוער. בשנה שלאחר מכן הגיע לדרגת רב־אמן. עלה לישראל ב-1998. במסגרת הקריירה המקצוענית שלו זכה בכ־50 טורנירים בינלאומיים בין השנים 2011-1990.
בספטמבר 2007 השתתף גלפנד באליפות העולם בשחמט במקסיקו סיטי, בה נטלו חלק שמונת השחמטאים הפעילים הטובים בעולם. הוא זכה במקום השני במשותף עם האלוף היוצא ולדימיר קראמניק, כאשר ההודי וישוואנתן אנאנד זכה בתואר אלוף העולם עם נקודה אחת בלבד יותר מאשר לגלפנד.
בנובמבר 2008, הוביל את נבחרת ישראל לזכייה במדליית כסף היסטורית באולימפיאדת השחמט העולמית בדרזדן, גרמניה, והיה לשחקן הטוב ביותר בנבחרת ואחד מהטובים ביותר באולימפיאדה כולה.
באוקטובר 2010, הוליך את נבחרת ישראל לזכייה במדליית הארד באולימפיאדת השחמט העולמית בחאנטי-מאנסיסק, רוסיה - מדליה שנייה ברציפות.
בעבר הוביל גם כן את הנבחרת הישראלית להישגים רבים, ושדרג את השחמט הישראלי בהביאו אותו לצמרת העולמית.
עקב חילוקי דעות עם האיגוד הישראלי לשחמט, גלפנד לא ייצג את ישראל באולימפיאדת השחמט 2016.
גלפנד נשוי למאיה, עיתונאית במקצועה, ולהם בת ובן. הוא מתגורר בראשון לציון.
מבחר תחרויות בהן השתתף

אליפות העולם בשח מהיר 2012
אליפות העולם בשחמט 2012
תחרות המועמדים 2013
תחרות שחמט לזכר אלכין 2013
תחרות העל בציריך 2014
תחרות העל בבאקו 2014
תחרות השחמט לזכר טל 2016
גביע העולם בשחמט 2017
גביע העולם 2009

בדצמבר 2009, זכה גלפנד באליפות גביע העולם בשחמט, שהתקיימה בעיר חאנטי-מנסיסק שברוסיה. במשחק הגמר ניצח גלפנד את אלוף העולם לשעבר מטעם פיד"ה, רוסלן פונומריוב האוקראיני. בזכייה זו, גלפנד הבטיח את מקומו בתחרות המועמדים לאליפות העולם בשחמט 2012, אשר נערכה במאי 2011, ובו נטלו חלק 8 מבכירי שחמטאי תבל.
תחרות המועמדים 2011

ברבע-גמר תחרות המועמדים גבר גלפנד על שחריאר ממדיארוב מאזרבייג'ן בתוצאה 2.5-1.5. בחצי הגמר, לאחר תיקו 2-2 בארבעה משחקים שנערכו בקצב רגיל, גבר גלפנד על גטה קמסקי מארצות הברית 2–4 בשובר שוויון בשח מהיר ובמשחק בזק (בליץ). בגמר גבר גלפנד על אלכסנדר גרישצ'וק מרוסיה בתוצאה 3.5-2.5. ניצחונו בתחרות המועמדים הבטיח לגלפנד התמודדות בדו-קרב על אליפות העולם מול האלוף הנוכחי באפריל-מאי 2012. גלפנד גם קיבל פרס כספי בסך 90 אלף אירו. זהו גדול הישגיו, וגדול ההישגים של שחמטאי ישראלי מאז ומעולם.
אליפות העולם 2012

ב-10 במאי 2012 בגלריית טרטיאקוב במוסקבה, רוסיה, התקיים טקס הפתיחה של דו-קרב על אליפות העולם. בשלב הראשון שיחקו המתמודדים משחקי שח "קלסיים" בשיטת הטוב מ-12 משחקים. ששת המשחקים הראשנים הסתיימו כולם בתיקו, לאחר שגלפנד הפתיע בהכנה טובה יותר לאליפות העולם וזכה ליתרון במרבית המשחקים [דרוש מקור]. במשחק השביעי הצליח גלפנד לממש את יתרונו וזכה בניצחון (בכלים הלבנים). אלא שבמשחק השמיני הצליח אנאנד להשוות את התוצאה, לאחר מסע נמהר של גלפנד, אשר עלה לו באובדן המלכה וגרר כניעה מיידית. יתר ארבעת המשחקים של השלב הראשון שוב הסתיימו בתיקו, והתוצאה הכוללת עמדה על 6-6.
לפיכך עברו המתמודדים לשלב השני, בו שוחקה סדרה של 4 משחקי שח מהיר (25 דקות לכל שחקן, כל מסע מוסיף 10 שניות). בשלב זה התקשה גלפנד לעמוד בקצב המהיר ומצא עצמו מפגר שוב ושוב בזמן לעומת יריבו - דבר שגרם לו גם להחמיץ מצבים בהם היה לו יתרון במשחק. במשחק השני, בו שיחק אנאנד בכלים הלבנים, הצליח אנאנד לנצח את גלפנד. במשחק זה הציג גלפנד יכולת הגנה מרשימה תחת לחץ, אולם מצוקת הזמן, ומשחקו המדויק של אנאנד הכריעו לבסוף את המשחק לטובת אנאנד. במשחק השלישי היה גלפנד במצב עדיף בבירור, אולם גם הפעם לחץ הזמן הביא בסופו של דבר לסיום המשחק בתיקו. גם יתר המשחקים הסתיימו בתיקו ואנאנד ניצח בשלב השני 2.5-1.5, ושמר על כסאו. גלפנד זכה בפרס ניחומים בסך מיליון דולר.
תחרות המועמדים לונדון 2013

במרץ 2013 סיים גלפנד במקום חמישי בתחרות המועמדים 2013, שבה התחרו שמונה שחמטאים על האפשרות להתמודד באוקטובר אותה שנה מול אלוף העולם בשחמט, וישוואנתן אנאנד, על תוארו.
טורניר לזכרו של מיכאל טל 2013

מה-13 ביוני ועד ה-23 ביוני 2013 השתתף גלפנד בטורניר השנתי לזכרו של אלוף העולם לשעבר, מיכאל טל. הוא סיים עם שלושה ניצחונות, אפס הפסדים ושש תוצאות תיקו, כאשר הוא מנצח את אלכסנדר מורוזביץ', פביאנו קרואנה והיקארו נקמורה, מנצח את הטורניר עם 6 נקודות מתוך 9, חצי נקודה לפני המקום השני, מגנוס קרלסן. הוא קיבל 18 נקודות מד כושר מהטורניר והגיע לשיא דירוג מד הכושר שלו עד אותה עת (2773). מדובר היה באחד הטורנירים עם מד הכושר הממוצע הגבוה בכל הזמנים, והניצחון בטורניר נחשב להישג חסר תקדים.
הישגים בולטים

זכה באליפות אירופה לנוער, 1987-8
זכה באליפות עולם לנוער (משותף עם ז'ואל לוטייה), 1988
זכה תחרות במיורקה, 1989
זכה בתחרות במוסקבה, 1992
זכה בתחרות בוייק אן זה, 1992
זכה בתחרות במנילה, 1993
זכה בתחרות בכלקידיקי, 1993
זכה בתחרות בביל, 1993
זכה בתחרות בדוס הרמנאס, 1994
זכה בתחרות בדברצן, 1995
זכה בתחרות בווינה, 1996
זכה בתחרות בטילבורך, 1996
זכה בתחרות בפולניקה זדרוז', 1998
זכה בתחרות בפולניקה זדרוז', 2000
זכה בתחרות בקאן, 2002
זכה בתחרות בפמפלונה, 2004
זכה בתחרותב ביל, 2005
זכה בתחרות באשדוד, 2005
הפך לסגן אלוף העולם, מקסיקו, 2007
זכה בגביע העולם בשחמט אקטיבי, אודסה, 2009
זכה באליפות גביע העולם בשחמט, חאנטי-מאנסיסק, רוסיה, 2009
זכה בתחרות שחמט אקטיבי בלאון, 2010
זכה בטורניר NH ("וותיקים נגד צעירים"), 2010
זכה בתחרות המועמדים לאליפות העולם, קאזאן, 2011
זכה בפרס הוז מטעם עיריית תל אביב לשנת 2011
הפך לסגן אלוף העולם, מוסקבה, 2012
זכה במקום ראשון משותף בתחרות גרנד פרי, לונדון, 2012
זכה בטורניר לזכרו של אלוף העולם אלכסנדר אלכין, פריז ומוסקבה, 2013
זכה בטורניר לזכרו של אלוף העולם מיכאל טל, מוסקבה, 2013
זכה במקום ראשון משותף בתחרות גרנד פרי, פריז, 2013
דו-קרבות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1991 | סרייבו | פררגד ניקוליץ' | 4 מ-8 | תיקו |
| 1991 | בריסל | נייג'ל שורט | 3 מ-8 | הפסד |
| 1994 | ויק אן-זהה | מייקל אדמס | 5 מ-8 | ניצחון |
| 1994 | Sanghi Nagar | ולדימיר קרמניק | 4.5 מ-8 | ניצחון |
| 1995 | אוסטרסקרס | אולף אנדרסון (אנ') | 0.5 מ-2 | הפסד |
| 1995 | Sanghi Nagar | אנטולי קרפוב | 3 מ-9 | הפסד |
| 2002 | אלברט | אטיין בקרו | 2.5 מ-6 | הפסד |
| 2007 | אליסטה | רוסטם קסימג'אנוב | 5.5 מ-9 | ניצחון |
| 2007 | אליסטה | גטה קמסקי | 3.5 מ-5 | ניצחון |
| 2007 | מקסיקו סיטי | טורניר בו השתתפו 8 שחמטאים | 8 מ-14 | מקום 2–3 יחד עם אלוף העולם היוצא ולדימיר קרמניק |
| 2011 | קאזאן | שחריאר ממדיארוב | 2.5 מ-4 | ניצחון |
| 2011 | קאזאן | גטה קמסקי | 2 מ-4 (2-4 בשובר שוויון) | ניצחון |
| 2011 | קאזאן | אלכסנדר גרישצ'וק | 3.5 מ-6 | ניצחון |
| 2012 | מוסקבה | וישוואנתן אנאנד | 6 מ-12 (2.5-1.5 בשובר שוויון) | הפסד (דו-קרב על הכתר העולמי) |
הופעות באולימפיאדות

בוריס גלפנד השתתף בנבחרות האולימפיות של ברית המועצות, בלארוס וישראל.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | דירוג קבוצתי | דירוג אישי |
| 1990 | 2 | ברית המועצות ברית המועצות | 2680 | 6 מ-9 | 3+ 6= 0- | 66.7 |  | 10 |
| 1994 | 1 | בלארוס בלארוס | 2680 | 6 מ-11 | 3+ 6= 2- | 54.5 | 12 | 45 |
| 1996 | 1 | בלארוס בלארוס | 2665 | 6 מ-10 | 2+ 8= 0- | 60 | 33 | 24 |
| 2000 | 1 | ישראל ישראל | 2683 | 7 מ-11 | 3+ 8= 0- | 63.6 | 5 | 18 |
| 2002 | 1 | ישראל ישראל | 2704 | 5 מ-8 | 2+ 6= 0- | 62.5 | 9 |  |
| 2004 | 1 | ישראל ישראל | 2693 | 6 מ-11 | 2+ 8= 1- | 54.5 | 5 | 43 |
| 2006 | 1 | ישראל ישראל | 2727 | 5 מ-9 | 2+ 6= 1- | 55.6 | 4 | 46 |
| 2008 | 1 | ישראל ישראל | 2719 | 7.5 מ-10 | 5+ 5= 0- | 75 |  |  |
| 2010 | 1 | ישראל ישראל | 2751 | 4.5 מ-9 | 1+ 7= 1- | 50 |  | 19 |
| 2012 | 1 | ישראל ישראל | 2738 | 4.5 מ-8 | 1+ 7= 0- | 56 | 26 | 15 |
| 2014 | 1 | ישראל ישראל | 2753 | 5 מ-9 | 2+ 6= 1- | 55.6 | 9 | 22 |
לקריאה נוספת

בוריס גלפנד, My Most Memorable Games, הוצאת Edition Olms, שנת 2005 (באנגלית)
הערות שוליים

↑  FIDE Rating List July 1990, www.olimpbase.org
↑  רשימת השחקנים המובילים באתר הרשמי של פיד"ה
↑  טלילה שחר, שחמט: ישראלוישוואנתן אנאנד,י יתמודד על תואר אלוף העולם, באתר גלי צה"ל, 25 במאי 2011
↑  גלפנד יצטרך לשלם למדינה 48% מיסים מסכום הזכייה
↑  טורניר לזכרו של מיכאל טל 2013
↑  Chess in Khanty-Mansiysk
↑  Pairings Tree - Candidates Matches 2011
↑  אתר קהילה עיריית תל אביב
↑  מקום ראשון משותף בתחרות גרנד פרי, לונדון, 2012
↑  השחקן ה-3 הטוב ביותר בכל האולימפיאדה
| השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מס' | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שם | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> דרגה | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> מד כושר | השחמטאים הישראלים הבכירים לפי מד כושר בינלאומי   נכון ל-1 בנובמבר 2024> שנת לידה |
| --- | --- | --- | --- | --- |
| 1 | בוריס גלפנד | רב-אמן | 2657 | 1968 |
| 2 | מקסים רודשטיין | רב-אמן | 2636 | 1989 |
| 3 | תמיר נבאתי | רב-אמן | 2613 | 1991 |
| 4 | אמיל סוטובסקי | רב-אמן | 2590 | 1977 |
| 5 | איליה סמירין | רב-אמן | 2574 | 1968 |
| 6 | יבגני פוסטני | רב-אמן | 2572 | 1981 |
| 7 | מיכאל רויז | רב-אמן | 2568 | 1983 |
| 8 | ניצן שטיינברג | רב-אמן | 2566 | 1998 |
| 9 | סמיון לומאסוב | רב-אמן | 2559 | 2002 |
| 10 | אורי קובו | רב-אמן | 2539 | 1997 |
| --- | --- |
בקרת זהויות :  NLI: 987007458441505171  BnF: cb170923547 (data)  GND: 13095697X  ISNI: 0000 0000 7875 273X  LCCN: no97030396  NKC: jx20071005003  NTA: 110486498  SUDOC: 198225989  VIAF: 84385451   WorldCat (עם VIAF): 84385451 
עטיפת ספרו של בוריס גלפנד, "משחקיי הזכורים ביותר"
מערבל בטון

מערבל בטון ידני נייד
מערבל בטון הוא מכשיר שמטרתו לגבל (ללוש) את רכיבי הבטון עד ליצירת חומר במרקם הנכון. ישנם מערבלי בטון המשמשים לשינוע התערובת המוכנה מהמפעל עד לאתר הבנייה.
סוגים שונים

ישנם שני סוגים עיקריים של מערבלי בטון:
סוגים שונים > נייח

מערבל בטון בעל נפח קטן, המשמש להכנת כמויות קטנות של בטון ומופעל בעזרת מנוע חשמלי. לאחר הכנסת החומרים הדרושים אל הדוד, מופעל מנוע חשמלי הגורם לערבול של התערובת. כאשר התערובת מוכנה, מטים את פתחו של הדוד, כך שהבטון נמזג למקום הדרוש (או לדליים וכדומה).
קיימים גם מערבלי בטון נייחים גדולים המותקנים לרוב בצורה אופקית (ציר הסיבוב אנכי). מערבלים אלה נמצאים במפעלים לייצור בטון או מוצרי בטון.
באתרי בנייה בישראל נהוג לכנות מערבל בטון קטן מסוג זה בשם "טפ'לה" - שם הלקוח מהמילה "סיר" ביידיש.
הערה: כאשר נכתב 'מערבל בטון', הכוונה למערבל בטון נייד ולא נייח (אלא אם צוין אחרת).
סוגים שונים > נייד

מערבל בטון בעל נפח גדול (5–12 קוב) המורכב על גבי משאית. החומרים מוכנסים אליו בצורה אוטומטית במפעל בטון. שם הם מתערבלים לעיסה אחידה (יש מפעלים חדישים ששופכים את הבטון מוכן לתוך המערבל, ויש כאלה ששופכים את החומרים בנפרד). בנוסף לתפקידו של המערבל לגבל את הבטון, תפקידו הנוסף הוא לשמור את התערובת בתנועה, כדי שלא תתייבש. אבל, תערובת שתישאר זמן רב מדי בתנועה, תהפוך ל'בטון שרוף'. כלומר, בטון שיתקשה במהירות ברגע שיונח ללא תנועה, בטון כזה לא עומד בתקן הדרוש מבטון.
עבודה עם מערבל בטון

בתחילה, יש למלא את הדוד דרך המשפך העליון. המילוי מתבצע בנקודת ההעמסה שנמצאת במפעל הבטון (לכל חברה יש מפעלי בטון. יש חברות שבבעלותן עשרות מפעלי בטון לתפוצה ארצית, ויש חברות עם מפעלים בודדים). לאחר העמסת החומרים המערבל נוסע אל אתר הבנייה. לאחר ערבול סופי של הבטון, שופכים אותו אל המקום המיועד בעזרת הכוונת השוקת. במידה שצריך לשפוך את הבטון אל משאבת בטון, המערבל נעצר מספר מטרים לפני המשאבה, פועל משחרר את השוקת מהתפס שלה (ידית קטנה או שרשרת, שמבטיחות שהשוקת לא תיפתח במהלך הנסיעה). לאחר מכן צריך להרים מעט את גובהה של השוקת. כעת, צריך לכוון את נהג המערבל בדיוק של כמה עשרות סנטימטרים אל הסל. אם הנהג ייסע פחות מדי, הבטון לא ישפך לסל, אם הנהג ייסע יותר מדי, המשאית תפגע בסל ותעקם אותו. כדי להפעיל את הידיות בנוחות הנהג פותח את הסולם ומתיישב לידו. הנהג צריך לשפוך את הבטון בקצב המתאים לקצב השאיבה של משאבת הבטון.
למערבל הבטון אין שעון שמראה על כמות הבטון שבדוד, אך כאשר בדוד נשארים ארבעה קוב, ישנו רעש של גרגירי חצץ. ניתן לבדוק את כמות הבטון שבדוד גם בעזרת טפיחה על הדוד. במידה שמתעורר צורך לדלל את הבטון, פועל הבניין מסמן זאת לנהג המערבל על ידי בוהן זקורה לכיוון הפה (הוספת המים תהיה מאושרת על ידי טכנולוג מפעל הבטון בלבד כדי לא לפגוע באיכות הבטון). לאחר סיום העבודה, מנקים את המשאית על ידי זרנוק המים והממטרה מופעלת כדי לשטוף את הדוד. לאחר שהדוד נשטף היטב, הנהג שופך את המים (על ידי סיבוב הדוד לכיוון השני) לצד. אם נשאר בטון במערבל הבטון, צריך לשפוך אותו במקום מתאים (למשל, בור גדול במפעל הבטון). ישנם מפעלי בטון שמסוגלים למחזר את הבטון שלא השתמשו בו (מפעל רדימיקס רמת גן, למשל). אם שופכים את הבטון במקום שאינו מיועד לכך, עלולים לקבל קנס.